***Kontrola plnenia uznesení***

Kontrola plnenia uznesení je predložená ako stály bod programu rokovania. Jednotlivé uznesenia Miestneho zastupiteľstva Mestskej časti Košice – Sídlisko KVP navrhujem zaradiť do úloh splnených a úloh v plnení takto :

**Úlohy splnené:**

**122 zo dňa 15.12.2015** MieZ MČ Košice-Sídlisko KVP schvaľuje dotáciu pre:

a/ Rodičovské združenie pri Materskej škole Dénešova 53, Košice na služby logopéda v materskej škole vo výške

330,- €,

b/ Rodičovské združenie pri Materskej škole Hemerkova 26, Košice na služby logopéda v materskej škole vo výške

330,- €,

c/ Rodičovské združenie pri Materskej škole Čordákova 17, Košice na služby logopéda v materskej škole vo výške

330,- €,

d/ Rodičovské združenie pri Materskej škole Húskova 45, Košice na služby logopéda v materskej škole vo výške

330,- €,

e/ Rodičovské združenie pri Materskej škole Cottbuská 34, Košice na služby logopéda v materskej škole vo výške

330,- €.

**132 zo dňa 15.12.2015 v bode 1** MieZ MČ Košice-Sídlisko KVP

1/ ukladákontrolórke Mestskej časti Košice-Sídlisko KVP vykonať kontrolu odmeňovania pracovníkov mestskej časti podľa zákona č. 553/2003 Z. z. za rok 2015.

**139 zo dňa 23.02.2016** MieZ MČ Košice-Sídlisko KVP berie na vedomie

Správu o kontrolnej činnosti kontrolórky MČ Košice-Sídlisko KVP za obdobie od 15.12.2015 do zasadnutia MieZ dňa 23.02.2016 s doplnením, že MZ MČ Košice-Sídlisko KVP žiada kontrolu o vykonaní kontroly hlasovania za uznesenie č.115 z 15.12.2015 a následného vyhodnotenia záveru hlasovania s tým, že uznesenie bolo prijaté.

**146 zo dňa 08.03.2016 v bode d)** MieZ MČ Košice-Sídlisko KVP

d) nesúhlasí s výsledkom verejného obstarávania na opravu strechy budovy a žiada starostu MČ o nepodpísanie

zmluvy s víťazom verejného obstarávania na opravu strechy budovy.

**151 zo dňa 08.03.2016** MieZ MČ Košice-Sídlisko KVP deleguje

deleguje v zmysle zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov do rád škôl a školských zariadení na území MČ Košice-Sídlisko KVP, ktorých zriaďovateľom je mesto Košice, týchto poslancov MieZ MČ Košice-Sídlisko KVP (menný zoznam poslancov a škôl viď uznesenie)

**152 zo dňa 08.03.2016** MieZ MČ Košice-Sídlisko KVP schvaľuje

1. sadzobník inzercie s doplnením sadzieb farebných formátov A5, A6 a A7,

2. doplnenie Zásad informovanosti občanov prostredníctvom komunikačných prostriedkov MČ Košice-Sídlisko KVP

podľa predloženého návrhu.

**153 zo dňa 08.03.2016** MieZ MČ Košice-Sídlisko KVP schvaľuje

zmenu Zásad kontrolnej činnosti v Mestskej časti Košice-Sídlisko KVP podľa predloženého návrhu.

**- navrhujem zaradiť medzi splnené úlohy**

**Úlohy v plnení :**

**141 zo dňa 23.02.2016** MieZ MČ Košice-Sídlisko KVP, v súlade s platnými ústavnými zákonmi, zákonmi a ostatnými všeobecne záväznými právnymi predpismi schvaľuje s doplnením zmienprojektovú dokumentáciu pre územné a stavebné konanie stavby – „Prevádzková budova GASTROMILA“

a)je potrebné dodržať VZN mestskej časti č. 17/1998 o zmiernení negatívnych dôsledkov klimatických zmien na území

MČ,

b)aby sa znížila zastavanosť územia väčšinu zo 16 (aspoň 12) parkovacích miest umiestniť

pod budovou a terasou (na základe skúseností odporúčame pre objekt tohto charakteru aspoň 25 parkovacích miest),

c)zrekonštruovať značenie odbočovacieho pruhu smer benzínová pumpa – Gastromila,

d)doriešiť dopravnú situáciu k napojeniu na ostatné komunikácie a chodníky.

**142 zo dňa 23.02.2016** MieZ MČ Košice-Sídlisko KVP, v súlade s platnými ústavnými zákonmi, zákonmi a ostatnými všeobecne záväznými právnymi predpismi schvaľuje s doplnením zmien projektovú dokumentáciu pre územné konanie stavby - ,,FRESH KVP, Wuppertálska ulica, Košice“.

Doplniť zmeny:

a)aby sa znížila zastavanosť územia väčšinu z parkovacích zmien umiestniť pod budovou

prevádzky FRESH KVP (na základe skúseností odporúčame pre objekt tohto charakteru aspoň 60

parkovacích miest),

b)v rámci výstavby areálu zrekonštruovať prechod pre chodcov a značenie Starozagorska – Jána

Pavla II a odbočovací pruh smer benzínová pumpa,

c) na objekte FRESH KVP použiť modernú fasádu (nie plechová budova),

d) na základe stretnutia s občanmi vypustiť z návrhu zámer prevádzky kaviarne, kde by sa predávali

alkoholické nápoje,

e) zapracovať podmienku ÚHA (najmä eliminovať nadmerný hluk z chladiarenského zariadenia).

**144 zo dňa 08.03.2016** MieZ MČ Košice-Sídlisko KVP žiada

Miestny úrad MČ Košice-Sídlisko KVP, aby vypracoval štúdiu prepojenia ulíc Hemerkova a Čordákova v termíne do nasledujúceho zastupiteľstva. Prosím s dôrazom na bezpečnosť žiakov ZŠ Čordákova a ZŠ Janigova.

**148 zo dňa 08.03.2016 v bode 1 a 2**  MieZ MČ Košice-Sídlisko KVP

l. schvaľuje

pozastavenie poskytovania dotácií v roku 2016 z dôvodu vyrovnaného bežného rozpočtu Mestskej časti Košice–Sídlisko KVP na rok 2016,

2. žiada

starostu Mestskej časti Košice-Sídlisko KVP, aby v spolupráci s pracovníkmi MÚ zabezpečil spracovanie návrhu na zmenu VZN č. 16/2013 o podmienkach poskytovania dotácií právnickým osobám a fyzickým osobám – podnikateľom tak, aby žiadosti o dotácie boli v MieZ prerokovávané 2x ročne s tým, že:

Písomné žiadosti o poskytnutie dotácie sa môžu podávať nasledovne:

a) v lehote do 31. 10. daného roka na I. polrok nasledujúceho roka,

b) v lehote do 30. 04. bežného roka na II. polrok bežného roka,

a návrh zmeny predmetného VZN predložil na najbližšie rokovanie Miestneho zastupiteľstva MČ Košice-Sídlisko KVP. Zodpovedný: starosta MČ Košice-Sídlisko KVP Termín: najbližšie rokovanie MieZ

**155 zo dňa 08.03.2016 v bode 2** MieZ MČ Košice-Sídlisko KVP

2. žiada starostu MČ Košice–Sídlisko KVP, aby zabezpečil najefektívnejšiu dostupnosť programu Poslaneckých dní na rok 2016 na čo najväčšom počte informačných nosičov, patriacich MČ, alebo v správe MČ (citylighty na zastávkach MHD, úvodná webová stránka MČ, sociálne siete, úradná tabuľa MČ, vnútorné priestory MÚ).

**157 zo dňa 08.03.2016** MieZ MČ Košice-Sídlisko KVP

1/ ukladá kontrolórke Mestskej časti Košice-Sídlisko KVP vykonať kontrolu rokovacieho poriadku MČ vzhľadom na

dôvodné podozrenie jeho porušovania,

2/ žiada starostu Mestskej časti Košice-Sídlisko KVP o  vypracovanie aktuálneho zoznamu výnimiek povolenia

vjazdu motorových vozidiel k Súkromnej ZUŠ Vlada Urbana na Starozagorskej č. 10 a jeho distribúciu štátnej

a mestskej polícii z  dôvodu zabezpečenia kontroly povolenia vjazdu vozidiel s výnimkou od mestskej časti,

3/ žiada starostu Mestskej časti Košice-Sídlisko KVP zabezpečiť stretnutie s  firmou, ktorá má v  správe verejné

osvetlenie z  dôvodu potrebnej zmeny osvetlenia jednotlivých prechodov pre chodcov na vybraných miestach

mestskej časti.

**- navrhujem zaradiť medzi úlohy v plnení**

**Pozastavený výkon uznesenia :**

**147 zo dňa 08.03.2016** MieZ MČ Košice-Sídlisko KVP vyhovuje

Protestu prokurátora č. Pd 85/15/8803-10 zo dňa 15.12.2015 podaný proti opatreniu-uzneseniu Miestneho zastupiteľstva Mestskej časti Košice-Sídlisko KVP č. 82/a zo dňa 04.08.2015.

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č.369/1990 Zb. o obecnom zriadení v znení neskorších predpisov pozastavuje dňa 17.03.2016 pretože sa domnieva, že je pre obec zjavne nevýhodné.

Dôvody zjavnej nevýhodnosti :

Ak MieZ vyhovie protestu prokurátora podanénu proti opatreniu-uzneseniu MieZ č. 82/a zo dňa 04.08.2015, táto skutočnosť nemá sama osebe vplyv na platnosť OVS, ani na platnosť uzavretej nájomnej zmluvy. O platnosti OVS rozhoduje jedine súd, avšak kým tak neurobí, OVS a jej výsledky sú platné. V kontexte uvedeného: právny dôvod na zrušenie platnej a účinnej nájomnej zmluvy nie je daný. Napriek tomu dávame do pozornosti, že ukončenie nájomnej zmluvy je v tomto prípade možné výlučne dohodou, i to len za predpokladu, že druhá zmluvná strana bude s ukončením zmluvy súhlasiť. Je možné predpokladať, že podmienkou súhlasu súčasného nájomcu s ukončením zmluvy bude minimálne úhrada nákladov, ktoré vynaložil na sprevádzkovanie mobilnej ľadovej plochy a zhodnotenie predmetu nájmu. Takýto postup však v žiadnom prípade nebude v súlade s hospodárnosťou, efektívnosťou, účinnosťou a účelnosťou nakladania s majetkom MČ KVP.

Spracovala : Ing. Mária Gamcová, PhD.

zástupca starostu

Košice, 14. apríl 2016